
DEKRET
Nr. 11064, datë 22.1.2019 

PËR DHËNIE TË SHTETËSISË SHQIPTARE

Në mbështetje të nenit 92, pika “c” dhe nenit 93, të Kushtetutës, si dhe nenit 9, pika 7, e nenit 20 të ligjit nr. 8389, datë 5.8.1998, “Për shtetësinë shqiptare”, të ndryshuar, me propozime edhe të ministrit të Arsimit, Sportit dhe Rinisë e ministrit të Kulturës,

DEKRETOJ:

Neni 1

U jepet shtetësia shqiptare, me kërkesë të tyre, personave të mëposhtëm:
1. Barry Trent James Robert Ogden
2. Kushtrim Ismet Sheremeti
3. Merita Pala Gashi
4. Brigida Pala Gashi
5. Giorgio Hikmet Mece
6. Iljber (Ylber/Ilber) Avni Alili
7. Eljjesa Ridvan Nezir
8. Sulejman Zulfi Rexhepi
9. Lulzim Haset Tafa

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Ilir Meta
VENDIM 
Nr. 39, datë 23.1.2019

PËR DISA NDRYSHIME NË VENDIMIN NR. 903, DATË 21.12.2016, TË KËSHILLIT TË MINISTRAVE, “PËR PËRCAKTIMIN E KRITEREVE PËR PËRFITIMIN E BURSAVE NGA FONDI I MBËSHTETJES STUDENTORE, PËR STUDENTËT E SHKËLQYER, STUDENTËT QË STUDIOJNË NË PROGRAME STUDIMI NË FUSHAT PRIORITARE DHE STUDENTËT NË NEVOJË”, 
TË NDRYSHUAR

Në mbështetje të nenit 100 të Kushtetutës të neneve 4 e 112, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, të neneve 1 e 5, të ligjit nr. 10289, datë 17.6.2010, “Për mënyrën e trajtimit ekonomik e financiar dhe për dhënie ndihme të menjëhershme familjeve të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ Shtetëror dhe të Policisë së Burgjeve, që humbin jetën në krye apo për shkak të detyrës”, të nenit 2, të ligjit nr. 7889, datë 14.12.1994, “Për statusin e invalidëve të punës”, të ndryshuar, të nenit 6, të ligjit nr. 8153, datë 31.10.1996, “Për statusin e jetimit”, të ndryshuar, të nenit 8, të ligjit nr. 8098, datë 28.3.1996, “Për statusin e të verbrit”, të ndryshuar, të nenit 8, të ligjit nr. 8626, datë 22.6.2000, “Për statusin e invalidit paraplegjik dhe tetraplegjik”, të ndryshuar, të nenit 12, të ligjit nr. 7748, datë 29.7.1993, “Për statusin e ish-të dënuarve dhe të përndjekurve politikë nga sistemi komunist”, të ndryshuar dhe të nenit 32, të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar, me propozimin e ministrit të Arsimit, Sportit dhe Rinisë dhe të ministrit të Financave dhe Ekonomisë, Këshilli i Ministrave

VENDOSI:

Në vendimin nr. 903, datë 21.12.2016, të Këshillit të Ministrave, të ndryshuar, bëhen këto ndryshime:
1. Pika 1 ndryshohet, si më poshtë vijon:
“1. Përfitojnë bursë nga fondi i mbështetjes studentore, në masën e përcaktuar në këtë vendim, studentët e pranuar në programet e studimeve profesionale, programet e ciklit të parë të studimeve, programet e integruara të studimeve, si dhe studentët e shtresave sociale në nevojë, që plotësojnë kriteret, si më poshtë:
a) studentët e pranuar në vitin e parë akademik, në programet e studimeve profesionale, programet e ciklit të parë të studimeve dhe programet e integruara të studimeve në institucionet publike të arsimit të lartë, me notë mesatare vjetore nga 9 (nëntë) deri në 10 (dhjetë) nga sistemi i arsimit të mesëm të lartë, që përllogaritet si mesatare e thjeshtë e treguesve, si më poshtë:

i) mesatarja aritmetike e thjeshtë e notave përfundimtare vjetore të lëndëve për të gjitha vitet e shkollimit në arsimin e mesëm të lartë;
ii) mesatarja aritmetike e thjeshtë e notave të provimeve të Maturës Shtetërore. 
Lista e studentëve që plotësojnë kriterin e notës mesatare hartohet nga Qendra e Shërbimeve Arsimore dhe dërgohet në institucionet publike të arsimit të lartë dhe në Ministrinë e Arsimit, Sportit dhe Rinisë. 
b) Studentët e regjistruar në programet e studimeve profesionale, programet e ciklit të parë të studimeve, programet e integruara të studimeve në institucionet publike të arsimit të lartë, në vitet pas të parit, me notë mesatare vjetore të ponderuar nga 9 (nëntë) deri në 10 (dhjetë), të vitit paraardhës akademik të përllogaritur me kreditet dhe notat e atij viti akademik nga institucionet publike të arsimit të lartë. Studentët duhet të kenë shlyer të gjitha detyrimet e vitit paraardhës akademik, për të cilin llogaritet nota mesatare vjetore e ponderuar.”.
2. Pika 2 shfuqizohet. 
3. Në pikën 3, fjalët “... sipas masës së përcaktuar në aneksin 1, bashkëlidhur këtij vendimi ...” hiqen. 
4. Pika 3.1 ndryshohet, si më poshtë vijon:
 “3.1 Përjashtimisht, për vitin akademik 2018-2019, të gjithë studentët e regjistruar në programet e studimeve me karakter profesional, në programet e ciklit të parë të studimeve dhe në programet e integruara të studimeve, që plotësojnë kriteret e këtij vendimi dhe nuk kanë përfituar bursë të plotë sipas këtij vendimi, me vendim të njësive të vetëqeverisjes vendore apo me vendim të bordit të administrimit të  IAL-ve publike, plotësojnë formularin e kërkesës dhe dokumentacionin provues të plotësimit të kritereve përkatëse për të përfituar nga e drejta për bursë financiare sipas këtij vendimi, brenda 20 (njëzet) ditëve nga hyrja në fuqi e këtij vendimi. Brenda 7 (shtatë) ditëve nga marrja e kërkesës, IAL-të publike kryejnë verifikimet e nevojshme dhe i dërgojnë për shqyrtim dhe miratim në bordin e administrimit. Bordi i administrimit miraton bursat për studentët që përmbushin kriteret sipas këtij vendimi, brenda 5 (pesë) ditëve. Këto bursa miratohen dhe jepen nga muaji janar 2019 dhe në vijim.”.
5. Në pikën 4 hiqet fjalia e fundit.
6. Pika 5 ndryshohet, si më poshtë vijon:
 “5. Studentë në nevojë konsiderohen:
a) studentët, familjet e të cilëve trajtohen me ndihmë ekonomike;
b) bashkëshortët që kanë fëmijë dhe janë të dy studentë, përfitojnë secili bursë financiare;
c) studentët, persona me aftësi të kufizuara, të vërtetuar nga Komisioni Mjekësor i Caktimit të Aftësisë për Punë, përfitues të pagesës së aftësisë së kufizuar;
ç)  	studentët që i kanë të dy prindërit me aftësi të kufizuara, të vërtetuar me vendim të Komisionit Mjekësor të Caktimit të Aftësisë për Punë, përfitues të pagesës së aftësisë së kufizuar;
d) studentët që i kanë të dy prindërit pensionistë ose njërin prind pensionist dhe prindi tjetër nuk jeton;
dh) 		studentët, të tretët në radhën e fëmijëve e lart, të cilët vijnë nga 	familje me tre fëmijë e më shumë, nga të cilët dy të parët janë 	studentë në institucionet publike të arsimit të lartë;
e) studentët që kanë përfituar statusin e jetimit, deri në moshën 25 vjeç;
ë) 	studentët që kanë humbur kujdestarinë prindërore me vendim gjykate të formës së prerë, deri në moshën 25 vjeç;
f) studentët që janë identifikuar si viktima të trafikut të qenieve njerëzore dhe kanë përfituar statusin ligjor për trajtim si viktima të trafikut të qenieve njerëzore, deri në moshën 25 vjeç;
g) studentët që janë fëmijë të punonjësve të Policisë së Shtetit, të Gardës së Republikës, të Shërbimit për Çështjet e Brendshme dhe Ankesat, të Shërbimit të Mbrojtjes nga Zjarri dhe Shpëtimin, të Forcave të Armatosura, të Shërbimit Informativ të Shtetit dhe të Policisë së Burgjeve që kanë humbur jetën në krye dhe për shkak të detyrës.”.
7. Pikat 6 dhe 7 shfuqizohen.
8. Pika 8 ndryshohet, si më poshtë vijon:
 “8. Studentët aplikojnë për bursë, sipas kritereve të përcaktuara në këtë vendim, me dokumentacionin provues të plotësimit të kritereve, në momentin e regjistrimit, pranë institucioneve publike të arsimit të lartë ose në momentin që plotësojnë kriteret sipas këtij vendimi.”.
9. Pika 9 ndryshohet, si më poshtë vijon:
 “9. Njësitë kryesore të institucioneve publike të arsimit të lartë, brenda 15 (pesëmbëdhjetë) ditëve nga marrja e kërkesës dhe e dokumentacionit, kryejnë verifikimet e nevojshme për plotësimin e tij në bashkëpunim me institucionet të cilat kanë detyrimin ligjor për të konfirmuar dokumentacionin dhe i dërgojnë për shqyrtim dhe miratim në bordin e administrimit të institucionit publik të arsimit të lartë.
Bordi i administrimit në institucionet publike të arsimit të lartë shqyrton dhe merr vendim për bursat financiare për studentët që përmbushin kriteret sipas këtij vendimi, brenda 30 (tridhjetë) ditëve nga data e paraqitjes së kërkesës nga studenti. Bursa financiare paguhet nga data e regjistrimit në rastet e aplikimit në fillim të vitit akademik ose nga muaji pasardhës kur studenti ka paraqitur kërkesën në rast plotësimi të kritereve të përcaktuara në këtë vendim gjatë vitit akademik. Vendimet e Bordit të administrimit për miratimin e bursave financiare bëhen publike dhe ankimohen, sipas përcaktimeve ligjore në fuqi.”.
10. Pika 10 shfuqizohet.
11. Pika 11 ndryshohet, si më poshtë vijon:
 “11. Bursa financiare u jepet studentëve përfitues çdo muaj, në llogarinë bankare të deklaruar nga studentët, në bankat e nivelit të dytë, pas konfirmimit të frekuentimit të programit përkatës të studimit nga përgjegjësi i njësisë bazë. Ministria e Arsimit, Sportit dhe Rinisë, në bashkëpunim me IAL-të publike, sipas kritereve të parashikuara në këtë vendim, parashikon numrin e pritshëm të studentëve që përfitojnë bursë në periudhën afatmesme dhe efektet financiare, si pjesë e programit buxhetor afatmesëm.”.
12. Pika 12 ndryshohet, si më poshtë vijon:
 “12. Studentët që vazhdojnë studimet në një program të dytë studimi nuk trajtohen me bursë financiare.”.
13. Pika 13 ndryshohet, si më poshtë vijon:
 “13. Bursa financiare është në masën 10 000 (dhjetë mijë) lekë në muaj.”.
14. Pika 14 shfuqizohet.
15. Pika 16 ndryshohet, si më poshtë vijon:
 “16. Ngarkohen Ministria e Arsimit, Sportit dhe Rinisë, Ministria e Financave dhe Ekonomisë, Ministria e Shëndetësisë dhe Mbrojtjes Sociale, Ministria e Brendshme, Ministria e Mbrojtjes, Ministria e Drejtësisë, Shërbimi Informativ i Shtetit dhe institucionet publike të arsimit të lartë për zbatimin e këtij vendimi.”.
  Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr. 40, datë 23.1.2019 

PËR DISA NDRYSHIME DHE SHTESA NË VENDIMIN NR. 269, DATË 29.3.2017, TË KËSHILLIT TË MINISTRAVE, “PËR PËRCAKTIMIN E KATEGORIVE TË INDIVIDËVE QË PLOTËSOJNË KRITERET E PRANIMIT NË NJË PROGRAM TË CIKLIT TË PARË TË STUDIMEVE, NË NJË PROGRAM TË INTEGRUAR TË STUDIMEVE OSE NË NJË PROGRAM TË STUDIMEVE PROFESIONALE, QË PËRJASHTOHEN NGA TARIFA VJETORE E SHKOLLIMIT”, TË NDRYSHUAR

Në mbështetje të nenit 100 të Kushtetutës, të nenit 4, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, të nenit 8, të ligjit nr. 8098, datë 28.3.1996, “Për statusin e të verbrit”, të ndryshuar, të neneve 1 e 5, të ligjit nr. 8153, datë 31.10.1996, “Për statusin e jetimit”, të ndryshuar, të neneve 2 e 8, të ligjit nr. 8626, datë 22.6.2000, “Për statusin e invalidit paraplegjik dhe tetraplegjik”, të ndryshuar, të neneve 1 e 15, të ligjit nr. 7889, datë 14.12.1994, “Për statusin e invalidit të punës”, të ndryshuar, të nenit 5, të ligjit nr. 10289, datë 17.6.2010, “Për mënyrën e trajtimit ekonomik e financiar dhe për dhënie ndihme të menjëhershme familjeve të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ Shtetëror dhe të Policisë së Burgjeve, që humbin jetën në krye apo për shkak të detyrës”, të ligjit nr. 7748, datë 29.7.1993, “Për statusin e ish-të dënuarve dhe të përndjekurve politikë nga sistemi komunist”, të ndryshuar, dhe të neneve 5 e 7, të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar, të ligjit nr. 9642, datë 20.11.2006, “Për ratifikimin e konventës së Këshillit të Evropës, “Për masat kundër trafikimit të qenieve njerëzore”, të ndryshuar, me propozimin e ministrit të Arsimit, Sportit dhe Rinisë dhe ministrit të Financave dhe Ekonomisë, Këshilli i Ministrave

VENDOSI:

Në vendimin nr. 269, datë 29.3.2017, të Këshillit të Ministrave, të ndryshuar, bëhen ndryshimet dhe shtesat e mëposhtme: 
1. Pika 1 ndryshohet, si më poshtë vijon: 
 “1. 	Përjashtohen nga tarifa vjetore e shkollimit studentët, të cilët janë pranuar në programe të studimeve profesionale, programe të ciklit të parë të studimeve ose programe të integruara të studimeve në institucionet publike të arsimit të lartë, të kategorive, si më poshtë vijon:  
a) Studentët e pranuar në vitin e parë akademik, në programet e studimeve profesionale, programet e ciklit të parë të studimeve dhe në programet e integruara të studimeve në institucionet publike të arsimit të lartë, me notë mesatare vjetore nga 9 (nëntë) deri në 10 (dhjetë), nga sistemi i arsimit të mesëm të lartë, që përllogaritet si mesatare e thjeshtë e këtyre treguesve: 
i) mesatarja aritmetike e thjeshtë e notave përfundimtare vjetore të lëndëve për të gjitha vitet e shkollimit në arsimin e mesëm të lartë;
ii) mesatarja aritmetike e thjeshtë e notave të provimeve të Maturës Shtetërore. 
Lista e studentëve që plotësojnë kriterin e notës mesatare hartohet nga Qendra e Shërbimeve Arsimore dhe dërgohet në institucionet publike të arsimit të lartë dhe në Ministrinë e Arsimit, Sportit dhe Rinisë.  
b) Studentët e regjistruar në programet e studimeve profesionale, programet e ciklit të parë të studimeve, programet e integruara të studimeve në institucionet publike të arsimit të lartë, në vitet pas të parit, me notë mesatare vjetore të ponderuar nga 9 (nëntë) deri në 10 (dhjetë) të vitit paraardhës akademik, të përllogaritur me kreditet dhe notat e atij vitit akademik, nga institucionet publike të arsimit të lartë. Studentët duhet të kenë shlyer të gjitha detyrimet e vitit paraardhës akademik, për të cilin llogaritet nota mesatare vjetore e ponderuar.
c) Studentët, të cilët u përkasin shtresave sociale në nevojë, si më poshtë vijon: 
i) studentët, familjet e të cilëve trajtohen me ndihmë ekonomike;
ii) bashkëshortët, të cilët kanë fëmijë dhe janë të dy studentë;
iii) studentët, persona me aftësi të kufizuara, të vërtetuar nga Komisioni Mjekësor i Caktimit të Aftësisë për Punë, përfitues të pagesës së aftësisë së kufizuar;
iv) studentët, të cilët i kanë të dy prindërit me aftësi të kufizuara, të vërtetuar me vendim të Komisionit Mjekësor të Caktimit të Aftësisë për Punë, përfitues të pagesës së aftësisë së kufizuar;
v) studentët, të cilët i kanë të dy prindërit pensionistë ose njërin prind pensionist dhe prindi tjetër nuk jeton;
vi) studentët, të cilët janë të tretët e lart në radhën e fëmijëve në familje me tre fëmijë a më shumë, nga të cilët dy të parët janë studentë në institucionet publike të arsimit të lartë;
vii) studentët, të cilët kanë përfituar statusin e jetimit, deri në moshën 25 vjeç;
viii) studentët, të cilët kanë humbur kujdestarinë prindërore me vendim gjykate të formës së prerë, deri në moshën 25 vjeç;
ix) studentët, të cilët janë identifikuar si viktima të trafikut të qenieve njerëzore dhe kanë përfituar statusin ligjor për trajtim si viktima të trafikut të qenieve njerëzore, deri në moshën 25 vjeç;
x) studentët, të cilët janë fëmijë të punonjësve të Policisë së Shtetit, të Gardës së Republikës, të Shërbimit për Çështjet e Brendshme dhe Ankesat, të Shërbimit të Mbrojtjes nga Zjarri dhe Shpëtimin, të Forcave të Armatosura, të Shërbimit Informativ të Shtetit dhe të Policisë së Burgjeve, që kanë humbur jetën në krye dhe për shkak të detyrës;
xi) studentët romë dhe egjiptianë, të cilët do të identifikohen nëpërmjet vetëdeklarimit;
xii) studentët, fëmijë të ish-të dënuarve dhe të përndjekurve politikë nga sistemi komunist ose fëmijë me prindër të dënuar politikë me heqje lirie.”.
2. Pikat 2 ndryshohet, si më poshtë vijon:
“2. Studentët aplikojnë për përjashtim nga tarifat, sipas kritereve të përcaktuara në këtë vendim, me dokumentacionin provues të plotësimit të kritereve në momentin e regjistrimit pranë institucioneve publike të arsimit të lartë ose në momentin që plotësojnë kriteret, sipas këtij vendimi.”.
3. Pas pikës 2 shtohen pikat  2.1, 2.2, 2.3, 2.4 dhe 2.5, me këtë përmbajtje:
 “2.1. Njësitë kryesore të institucioneve publike të arsimit të lartë, brenda 15 (pesëmbëdhjetë) ditëve nga marrja e kërkesës, kryejnë verifikimet e nevojshme për plotësimin e dokumentacionit, në bashkëpunim me institucionet që kanë detyrimin ligjor për të konfirmuar dokumentacionin dhe i dërgojnë për shqyrtim e miratim në bordin e administrimit të institucionit publik të arsimit të lartë. 
2.2. Bordi i administrimit në institucionet publike të arsimit të lartë shqyrton dhe merr vendim për përjashtim nga tarifat për studentët, të cilët përmbushin kriteret sipas këtij vendimi, brenda 30 (tridhjetë) ditëve nga data e paraqitjes së kërkesës nga studenti. Përjashtimi nga tarifat bëhet nga data e regjistrimit, në rastet e aplikimit në fillim të vitit akademik, ose nga muaji pasardhës, kur studenti ka paraqitur kërkesën gjatë vitit akademik, në rast plotësimi të kritereve të përcaktuara në këtë vendim. 
2.3. Vendimet e bordit të administrimit për miratimin e përjashtimit nga tarifat bëhen publike dhe ankimohen sipas përcaktimeve ligjore në fuqi. 
2.4. Vendimi i bordit të administrimit të institucionit publik të arsimit të lartë i njoftohet Agjencisë Kombëtare së Financimit të Arsimit të Lartë (AKFAL) dhe Ministrisë së Arsimit, Sportit dhe Rinisë brenda 10 (dhjetë) ditëve, nga data e marrjes së vendimit. 
2.5. Ministria e Arsimit, Sportit dhe Rinisë, në bashkëpunim me IAL-të publike, sipas kritereve të parashikuara në këtë vendim, parashikon numrin e pritshëm të studentëve, të cilët përfitojnë përjashtim nga tarifat në periudhën afatmesme dhe efektet financiare, si pjesë e programit buxhetor afatmesëm.”. 
4. Pas pikës 4 shtohet pikat 4.1, me këtë përmbajtje:
 “4.1 Përjashtimisht, për vitin akademik 2018-2019, të gjithë studentët e regjistruar në programet e studimeve me karakter profesional, në programet e ciklit të parë të studimeve dhe në programet e integruara të studimeve, të cilët plotësojnë kriteret e këtij vendimi dhe nuk kanë përfituar përjashtim nga tarifat  sipas këtij vendimi, me vendim të njësive të vetëqeverisjes vendore apo me vendim të bordit të administrimit të IAL-së publik, plotësojnë formularin e kërkesës dhe dokumentacionin provues të plotësimit të kritereve përkatëse për të përfituar përjashtim nga tarifat sipas këtij vendimi, brenda 20 (njëzet) ditëve, nga hyrja në fuqi e këtij vendimi. Brenda 7 (shtatë) ditëve nga marrja e kërkesës, IAL-të publike kryejnë verifikimet e nevojshme dhe i dërgojnë për shqyrtim e miratim në bordin e administrimit. Bordi i administrimit miraton përjashtimin nga tarifat për studentët, të cilët përmbushin kriteret sipas këtij vendimi, brenda 5 (pesë) ditëve.  Përjashtimi nga tarifat miratohet nga muaji janar 2019 dhe në vijim.”.
5. Pika 5 ndryshohet, si më poshtë vijon: 
 “5. Ngarkohen Ministria e Arsimit, Sportit dhe Rinisë, Ministria e Financave dhe Ekonomisë, Ministria e Shëndetësisë dhe Mbrojtjes Sociale, Ministria e Brendshme, Ministria e Mbrojtjes, Ministria e Drejtësisë, Shërbimi Informativ i Shtetit dhe institucionet publike të arsimit të lartë për zbatimin e këtij vendimi.”.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

UDHËZIM
Nr. 15, datë 15.1.2019

PËR NJË NDRYSHIM DHE SHTESA NË UDHËZIMIN NR. 8, DATË 25.2.2015 “PËR PLANIFIKIMIN E FONDEVE PËR NDIHMËN EKONOMIKE

Mbështetur në pikën 4, të nenit 102, të Kushtetutës së Republikës së Shqipërisë, në zbatim të nenit 35, të ligjit nr. 9355, datë 10.3.2005 “Për ndihmën dhe shërbimet shoqërore”, të ndryshuar, ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, si dhe në zbatim të ligjit nr. 99/2018, “Për buxhetin e vitit 2019” dhe udhëzimit të Ministrisë së Financave nr. 2, datë 6.2.2012, “Për procedurat standarde të zbatimit të buxhetit”

UDHËZOJ:

1. Pika 1/1 riformulohet me këtë përmbajtje:
“1/1. Struktura përgjegjëse për shërbimet sociale në Bashki programon kërkesat mbi numrin e familjeve që do të trajtohen me fondin deri në 6% të bllok ndihmës ekonomike, mbi të cilën llogaritet fondi për kompensimin dhe heqjen e fashës së energjisë elektrike dhe i dërgon kërkesat pranë drejtorive rajonale të shërbimit social shtetëror.”
2. Në pikën 3, Moduli 1 ndryshon sipas formatit bashkëlidhur këtij udhëzimi.
Ky udhëzim hyn në fuqi me botimin në Fletoren Zyrtare.

MINISTRI I SHËNDETËSISË DHE MBROJTJES SOCIALE
Ogerta Manastirlliu

URDHËR
Nr. 7, datë 23.1.2019

PËR ZGJATJEN E VLEFSHMËRISË 
SË KARTËS SË INSPEKTORIT EDHE GJATË VITIT 2019, DERI NË RISTRUKTURIMIN E INSPEKTORATEVE

Në zbatim të pikës 4, të nenit 30, të ligjit nr. 10433, datë 16.6.2011, “Për inspektimin në Republikën e Shqipërisë”, kreut V, të vendimit të Këshillit të Ministrave nr. 696, datë 16.8.2013, “Për përcaktimin e procedurave të ushtrimit të kompetencave të Inspektoratit Qendror dhe të rregullave për përmbajtjen dhe administrimin e portalit unik ‘e-Inspektimi’”,

URDHËROJ:

1. Zgjatjen e vlefshmërisë së kartës së inspektorit, të prodhuar sipas urdhrit nr. 32/1, datë 15.7.2016, me periudhë vlefshmërie deri më 31.12.2018 edhe gjatë vitit kalendarik 2019, deri në ristrukturimin e inspektorateve.
2. Për çdo emërim të ri në detyrë, inspektori do të pajiset me kartën e inspektorit pranë Inspektoratit Qendror.
3. Ngarkohen Inspektorati Qendror dhe inspektoratet shtetërore për zbatimin e këtij urdhri.
4. Ky urdhër dërgohet për botim në Fletoren Zyrtare, publikohet në faqen zyrtare të Inspektoratit Qendror www.insq.gov.al, si dhe u njoftohet inspektorateve shtetërore.
Ky urdhër hyn në fuqi menjëherë.

INSPEKTORI I PËRGJITHSHËM
Shkëlqim Hajdari











URDHËR
Nr. 43, datë 24.1.2019

PËR DELEGIMIN E KOMPETENCAVE

Në mbështetje të nenit 102 të Kushtetutës, nenit 28, të ligjit nr. 44, datë 30.4.2015, “Kodi i Procedurave Administrative të Republikës së Shqipërisë, të ligjit nr. 9643, datë 20.11.2006, “Për prokurimin publik”, të ndryshuar, vendimit të Këshillit të Ministrave nr. 914, datë 29.12.2014, “Për miratimin e rregullave të prokurimit publik”, të ndryshuar,

URDHËROJ:

1. Delegimin e kompetencave të titullarit të autoritetit kontraktor për të gjitha procedurat e prokurimit publik me fonde buxhetore për Ministrinë e Arsimit, Sportit dhe Rinisë, Sekretarit të Përgjithshëm të kësaj ministrie, z. Oltjon Muzaka.
2. Kompetencat e deleguara të titullarit të autoritetit kontraktor të Ministrisë së Arsimit, Sportit dhe Rinisë do të ushtrohen për një periudhë të përcaktuar nga hyrja në fuqi e këtij urdhri, në zbatim të dispozitave ligjore për prokurimin publik.
3. Për zbatimin e këtij urdhri ngarkohet Sekretari i Përgjithshëm.
Ky urdhër hyn në fuqi menjëherë dhe botohet në Fletoren Zyrtare.

MINISTRI I ARSIMIT, SPORTIT 
DHE RINISË
Besa Shahini

URDHËR
Nr. 68, datë 24.1.2019

PËR DELEGIM KOMPETENCASH

Në mbështetje të pikës 4, të nenit 102 të Kushtetutës së Republikës së Shqipërisë, neneve 28, 29, të ligjit nr. 44/2015, “Kodi i Procedurave Administrative të Republikës së Shqipërisë”, të ndryshuar, të ligjit nr. 10296, datë 8.7.2010, “Për menaxhimin financiar dhe kontrollin” dhe të ligjit nr. 9643, datë 20.11.2006, “Për prokurimin publik”, i ndryshuar,

URDHËROJ:

1. Delegimin e kompetencave të titullarit të autoritetit kontraktor për procedurat e prokurimit në Ministrinë e Bujqësisë dhe Zhvillimit Rural, Sekretarit të Përgjithshëm z. Enea Hoti.
2. Delegimi i kompetencave mbaron me revokimin e aktit të delegimit.
3. Ngarkohet për zbatimin e këtij urdhri Sekretari i Përgjithshëm.
4. Urdhri nr. 1, datë 5.1.2018, shfuqizohet.
5. Ky urdhër hyn në fuqi menjëherë dhe botohet në Fletoren Zyrtare.

MINISTRI I BUJQËSISË DHE 
ZHVILLIMIT RURAL
Bledar Çuçi

QARKU___ Moduli 1
*BASHKIA B Daté, mé& /
Programimi i fondeve pér shpérndarjen e Ndihmés ekonomike
. 5 Fondi i
Nr Emértimi 5"’::‘";: B ]\:“?z ndihmis
G Pog ekonomike
1 |Popullsia gjithsej
2 [Familje gjithsej
3 |%e familjeve né skemé
4 |Anétar i paré i familjes sipas rendtitjes né gertifikatén familjare
5 |Anetaret e familjes mbi moshén 18 vieg
6 |Anétarét e familjes né dhe nén moshén 18 vieg
7 |Anétar i vetem mbi moshé pune
8 |retim 18-25 vjeg
9 |vetim mbi 25 vieg
10 |Numri i femijeve 3-njaké & familjeve
11 [Numri i fémijéve 4-njaké t& familjeve
12 [Numri i fémijéve S-njaké t& familjeve
13 |Viktima t& Dhunés
14 |Viktima t& Trafikimit
15 |Numri i familjeve né skemé pérfituese t&¢ Kompensimit & Energjis¢ Elektrike
16 |Numri i familjeve né skemé pérfituese & heqjes sé fashés sé energjisé elektrike deri né 300 KW
17 |Nr familjeve pérfituese nga fondi 6% q& kompensohen pér energjisé elektrike
Nr familjeve pérfitucse nga fondi 6% qé kompensohen pér hegjen e fashés energjisé elektrike deri ng
18 [300 KW
Femijé deri né moshén 16 vjeg qé ndjekin arsimin e detyrueshém 9-vjecar (janar-gershor; shtator-
19 |dhjetor)
20 |Numri i vaksinave pér fémijét né familjet pérfituese t& NE
21 |Femijé né familje kujdestare
22 |Femijé me AK né familje kujdestare
23 |Nri femijéve né familje kujdestare ¢ pérfitojne shpenzime veshje + indirekte
24 |Nri fémijéve né familje kujdestare q& pérfitojné shpenzime shkolle
A |Fondi sipas strukturés A = (4+5+6+7)*12 muaj
Fondi pér individé e kompensime {(8+9+10+11+12+13+14+15+16+17+18421+22) x 12 muaj} +
B [(19*10) +(20* 1)+ 23*1) + 24*1)
C  |Fondi6%
D |Fondi Gjithsej D= (A + B+C )

Drejtori ose Pérgjegjési i Mbrojtjes Sociale VULA

Kryetari i Bashkisé

